Կուզեմ հիմի փչե զուռնեն...
Կուզեմ հիմի փչե զուռնեն - հարբած ըլիմ մինչև էգուց. 
Ամեն մարդու ընկեր ըլիմ -ու բաց ըլիմ մինչև էգուց: 

Ֆայտոն նստած՝ անցնեմ քուչով, պատուհանից վրես նայես՝ 
Էշխդ անքուն սիրտս ընկնի ու լաց ըլիմ մինչև էգուց: 

Խելքս քամուն, հովին տված՝ երթամ ընկնեմ դուքան ու բաղ՝ 
Ընկերների սուփրին գինի ու հա՛ց ըլիմ մինչև էգուց: 

Երթամ - ուրիշ գոզալների գիրկը դնեմ գլուխս տաք՝ 
Քո էդ անուշ, ազի՜զ տեսքով հարբած ըլիմ մինչև էգուց:

Եղիշե Չարենց